• ร้านเตี๋ยวเกี๊ยวปลา อยู่ในเมืองทอง ถนนบอนด์สตรีท ตรงข้ามกับอเวนิวเมืองทองธานี ร้านเป็นตึกพาณิชย์เปิดโล่งหนึ่งห้อง ที่นั่งประมาน6-10โต๊ะโดยประมาน ที่ร้านไม่มีที่จอดรถ ต้องหาจอดริมทางซึ่งแล้วแต่ดวงว่าจะว่างหรือไม่ว่าง

• ที่ร้านตกแต่งน่าเข้า มีรูปอาหารติดรอบร้านเป็นโทนสีส้ม สภาพร้านดูใหม่ ไม่แน่ใจว่าพึ่งเปิดหรือเปล่า เมนูค่อนข้างหลากหลาย ตั้งแต่ก๋วยเตี๋ยว อาหารตามสั่งทั่วไป ไปจนถึงน้ำเงี้ยว ราคาอาหารไม่แพง แถมบริการร้านนี้ดีมากๆ พี่คนที่ทำหน้าที่ต้อนรับลูกค้า(คาดว่าเป็นเจ้าของร้าน) ดูแลดีมาก เต็มใจบริการสุดๆ เรื่องบริการคงให้เต็ม10 

• เนื่องด้วยว่าเมนูค่อนข้างหลากหลายจึงใช้เวลาเลือกกันอยู่นาน พี่เจ้าของร้านเลยแนะนำว่าเมนูที่ลูกค้าสั่งกันมากคือ 'ก๋วยเตี๋ยวไข่โบราณ' แต่สุดท้ายก็ไม่ได้ลองชิม ที่สั่งมาก็จะเป็น
     •• ก๋วยเตี๋ยวเส้นเล็กเกี๊ยวปลาต้มยำ(40฿) + ไข่ต้ม ชามนี้ไม่ต้องปรุงเลย น้ำต้มยำปรุงมาอร่อยกำลังพอดี ติดนิดหน่อยที่ว่าเส้นเล็กลวกมาแข็งไปนิด เกี๊ยวปลาก็โอเค
     •• ข้าวผัดเนื้อเค็ม(60฿) + ไข่ดาว รสชาติมาตรฐานข้าวผัดทั่วไป พอทานได้ เนื้อเค็มนุ่มดีไม่แข็ง 
     •• ข้าวกระเพราหมูสับ(45฿) + ไข่เจียว รสชาติกำลังดี ไม่เผ็ดมาก อร่อยค่ะ
     •• ก๋วยเตี๋ยวบะหมี่เย็นตาโฟ(40฿) ชามนี้พี่ชายทาน ปรุงแล้วปรุงอีก บอกว่ารู้สึกเหมือนไม่ค่อยเข้มข้น

• สรุปคือ อาหารอร่อยไม่ผิดหวัง ปริมาณอาหารให้กำลังพอดี ไม่น้อยเกินไปและไม่เยอะถึงขั้นทานไม่หมด ราคาไม่แรงพอรับได้ สุดท้ายคือพี่เจ้าของร้านบริการดีมากค่ะ